**ОТЧЕТ**

**за осъществената контролна дейност от РИОСВ-Пазарджик**

**за месец май 2025 г.**

През **м. май 2025 г.** експертите и специалистите на РИОСВ-Пазарджик извършиха **114** проверки в **112** обекта, от които **71** са планови и **43** извънредни. В рамките на осъществения контрол са дадени **37** предписания за отстраняване на констатирани несъответствия и предприемане на мерки. За периода са предприети действия по **22** сигнала.

През м. май експерти на РИОСВ-Пазарджик взеха участие в ДПК за строеж - изместване на съществуваща въздушна линия 110 kV „Лисец“, землище на гр. Панагюрище, в комисия по заповед на директора на РДГ-Пазарджик и в заседание на ОбЕСУТ при Община Пазарджик.

**Административнонаказателна дейност**

През м. май 2025 г., за констатирани административни нарушения на Закон за водите (ЗВ) са съставени 2 АУАН на юридически лица – 1 АУАН за нарушение на чл. 48, ал. 1, т. 11 от ЗВ, във вр. с чл. 38, ал. 3 от Наредба № 2 за издаване на разрешителни за заустване на отпадъчни води във водни обекти и определяне на ИЕО на точкови източници на замърсяване и 1 АУАН по чл. 124, ал.1 във връзка с чл. 200, ал. 1 т. 6 от Закона за водите.

През м. май 2025 г. няма издадени наказателни постановления (НП), сключени споразумения, наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. май 2025 г. са в общ размер 130.39 лева, от които няма наложени санкции по чл. 69 от ЗООС, 130.39 лева е събраната сума от платени глоби/имуществени санкции по НП за нарушения на екологичното законодателство и влезли в сила НП и споразумения по транзитната сметка.

Няма събрани суми от НАП по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2025 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* проверка на постъпило предложение за обявяване на нови пътеки за посетители в резерват „Купена“;
* проверка на обстоятелствата по постъпили уведомления за инвестиционни предложения;
* инвентаризация на предоставени електрически огради на пчелари от региона;
* контрол върху работата на лица, извършващи дейности с ГМО в контролирани условия;
* подпомагане на други институции в сферата на природозащитното законодателство чрез участие в междуведомствени комисии;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършва съгласно утвърден от министъра на околната среда и водите годишен план за контролната дейност на РИОСВ-Пазарджик за 2025 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **57;**
* Проверки по Закон за водите - **9;**
* Проверки по Закон за почвите – **1**;
* Проверки по ЗООС – други - **2;**
* Проверки по прилагане разпоредбите на ЗЧАВ - **8;**
* Проверки по Закон за ограничаване изменението на климата - **2;**
* Проверки по Закон за защита от шума в околната среда – **1**;
* Комплексни проверки на дружества с КР - **1**;
* Комплексни проверки на дружества без КР - **6**;
* Проверки по прилагане на гл. 6 на ЗООС **– 1;**
* Контрол по ЗБР и ЗТЗ **– 21;**
* Проверки по Закон за генетично модифицираните организми – **5**;

**Планови комплексни проверки на обекти без комплексно разрешително:**

* „Ековита“ ООД, гр. Пазарджик - цех за преработка на плодове и зеленчуци, Проверени компоненти и фактори - „атмосферен въздух“, „опасни химични вещества и смеси“ и ЗПОЕЩ. Операторът спазва нормативните изисквания на ЗЧАВ. Дадени са 2 предписания по Наредбата за реда и начина за съхранение на опасни химични вещества и смеси за актуализиране на оценката на безопасността на съхранение на ОХВС и по ЗПОЕЩ – за изготвяне на собствена оценка на възможните случаи за непосредствена заплаха от екологични щети. Срокът за изпълнение на предписанията не попада в отчетния период.
* „Еко-Ф“ ЕАД, гр. София – мандра, с. Карабунар, общ. Септември. Проверени компоненти на околната среда - „атмосферен въздух“ и „води“. При извършената проверка не са установени несъответствия с нормативните изисквания на ЗЧАВ и Закон за водите.
* „Ина“ ЕООД - дестилерия за етерични масла в гр. Панагюрище. Проверени компоненти на околната среда - „атмосферен въздух“ и „води“. Няма промяна в технологичната схема на производство. Физико-химичният анализ на взетата водна проба показва, че операторът спазва ИЕО, поставени в разрешителното за заустване. Поради допуснати пропуски по ЗЧАВ и ЗВ са дадени 2 предписания. Предстои последващ контрол.
* ,,Хмела-Велинград“ АД - хмелосушилни. Проверени компоненти и фактори на околната среда - ,,атмосферен въздух“, ,,почви“ и ,,отпадъци“. Дадено е предписание за обозначаване на площадките за отпадъци със съответния код и наименование на отпадъка. Предстои последващ контрол.
* „Нар-Рядков“ ЕООД - инсталация за производство на етерични масла в с. Радилово, общ. Пещера. Проверени компоненти и фактори - „ атмосферен въздух“,, „води“, „химични вещества“ и характеристиките и условията в решение за преценяване на необходимостта от ОВОС № ПК-75-ПР/2017 г. При извършената проверка не са установени несъответствия с приложимите изисквания на ЗЧАВ, ЗЗВВХВС и характеристиките в решение № ПК-75-ПР/2017 г. Условията в решението са изпълнени. Установени са две несъответствия с изискванията на Закона за водите, за което са дадени 2 предписания.
* „ИНА“ ЕООД, с. Бъта, общ. Панагюрище - дестилерия за преработка на етерично- маслени култури. Проверени компоненти и фактори на околната среда: „атмосферен въздух“, „химични вещества“ и „екологична отговорност“. При проверката е констатирано несъответствие на ЗЧАВ. Обектът не се експлоатира и не са извършени СПИ на емисиите на вредни вещества, изпускани в атмосферния въздух от двата неподвижни източника. Дадено е предписание за извършване на СПИ след стартиране на дейността. Констатирани са несъответствия при прилагане на законодателството по Екологична отговорност. Дадени са 2 предписания за отстраняването им. Не са установени несъответствия на

ЗЗВВХВС.

**Атмосферен въздух** – през м. май по ЗЧАВ и подзаконовите нормативни актове са извършени 8 проверки - 4 планови и 4 извънредни, по Закона за защита от шума в околната среда - 1 планова проверка, по Закона за изменение на климата – 2 проверки – 1 планова и 1 извънредна. Няма дадени предписания. Експерти от направлението бяха водещи на 2 и взеха участие в 4 комплексни проверки на обекти без КР, в проверка на оператор с издадено КР и в ДПК за строеж - изместване на съществуваща въздушна линия 110 kV „Лисец“, землище на гр. Панагюрище.

**По ЗЧАВ и подзаконови нормативни актове:**

**Планови проверки**

По Регламент (ЕС) 2024/573 за флуорсъдържащите парникови газове са извършени 2 проверки - на оператор на оборудване, заредено с ФПГ и на ползвател на ФПГ. Операторът спазва кратността за извършване на проверки за течове от системите. Поддържат се досиета им. Ползвателят на ФПГ работи с валиден документ за правоспособност. Не се установи използване на неразрешени ФПГ. Не се установиха несъответствия с нормативните изисквания на ЗЧАВ.

Извършена е проверка на дейността производство на фармацевтични продукти, попадаща в обхвата на Наредба № 7/2003 г. Не са установени несъответствия с нормативните изисквания на ЗЧАВ.

По Наредба № 16/1999 г. е извършена проверка на бензиностанция на гара Костандово. От началото на 2025 г. е монтирана нова бензиноколонка. Извършени са проверки на системите за УБП, съответстваща на Етап II. Резултати от проверките са отразени в дневници, налични на място. Не се установиха несъответствия с нормативните изисквания на ЗЧАВ.

Извършена е проверка на обект в гр. Велинград за търговия с бои, лакове и разтворители. Дейността е преустановена.

**Извънредни проверки**

Извършена е проверка на цех за производство на пелети в гр. Велинград за последващ контрол на дадени предписания – изпълнени са.

По сигнал за замърсяване на атмосферния въздух в гр. Пещера, служители на РИОСВ и община Пещера извършиха проверка на предприятие за производство на капачки. Органолептично, извън границите на производствената площадка и пред най-близката жилищна сграда не се усещат миризми от дейността (мирис на лепило). Всички инсталации работят. Отделените отпадъчни газове минават през работещо пречиствателно съоръжение. Не са възниквали аварии. Не е констатирано нарушение на ЗЧАВ.

Извършено е позициониране на пункт за мониторинг пред сградата на Община Велинград, бул. „Хан Аспарух“ № 35, в който ще провеждат измервания за сезон пролет.

Извършена е проверка на „ПФБ Пресо Фондал- България“ ЕООД с проведени от ЦЛ София към ИАОС контролни измервания на два точкови източника на емисии на вредни вещества, изпускани в атмосферния въздух. Получените резултати от изпитването на концентрациите на вредни вещества, изпускани в атмосферата от неподвижните източници показват спазване на определените в НДЕ в издаденото КР на оператора. Изготвени са доклади по чл. 25, ал. 4 от Наредба №6/1999 г., които са изпратени на ИАОС.

**По Закона ограничаване изменението на климата (ЗОИК)**

Извършена е планова проверка по издадено РЕПГ на „Биовет“ АД за Когенерираща централа, гр. Пещера. Не са установени несъответствия с поставените условия в РЕПГ.

По писмо на ИАОС е извършена извънредна проверка на „Завод за хартия – Белово“ АД, гр. Белово. Предоставена е информация, която да послужи за извършване на консервативна оценка на емисии на инсталацията, за която има издадено РЕПГ.

**По Закона за защита от шума в околната среда (ЗЗШОС)**

Във връзка с изпълнение на годишен график за контролни измервания на шум от промишлени източници, са извършени контролни измервания на шум от РЛ Пловдив към ИАОС на хлебозавод „МИО“, гр. Пазарджик - по границите на производствената площадка и в две места на въздействие. Измерените стойности не превишават граничните стойности на еквивалентното ниво на шум, посочени в Наредба № 6/2006 г.

Извършен е анализ на резултатите от 2 доклада от извършени СПИ на промишлен шум в околната среда – не са установени превишавания.

Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух на обекти в гр. Пазарджик, с. Карабунар, гр. Панагюрище, гр. Стрелча и на доклад за СПИ на изпускащи устройства на РДБО - Панагюрище за м. май 2025 г. Емисионните норми са спазени.

Извършена е оценка на резултати от представен доклад за извършени СНИ на инсталация за производство на енергия от отпадъци и биомаса в гр. Пещера за м. април 2025 г. Анализът им показва, че са спазени емисионните норми, определени в издаденото КР на оператора.

Утвърдени са броят и разположението на точките за вземане на проби/извадки за извършване на регламентирани измервания на неподвижни източници на емисии на два оператора.

На основание чл. 20, ал. 7 от Наредба № 7/2003 г. е утвърден с решение 1 ПУР.

Изготвена е годишен доклад за шум от промишлени източници за 2024 г.

Извършено е ежеседмично следене на сайтове в интернет за реклама на хладилни агенти и флуорсъдържащи парникови газове в бутилки за еднократна употреба или предлагани на по-ниски цени.

**Води** – през м. май по Закон за водите са извършени 9 проверки на 9 обекта - 8 планови и 1 извънредна. Експертите от направлението взеха участие в проверка на обект с КР и в 2 проверки на обекти без КР. Бяха водещи на комплексната проверка на „Ина“ ЕООД - дестилерия за етерични масла в гр. Панагюрище. Операторът спазва ИЕО, поставени в разрешителното за заустване.

За установени отклонения от индивидуалните емисионни ограничения (ИЕО) в издадени разрешителни за заустване са съставени 2 АУАН на юридически лица.

За периода е извършен емисионен контрол на „Ина“ ЕООД, гр. Панагюрище – дестилерия и на “Геомарк 2020“ ЕООД, с. Свобода - ТМСИ.

Извършена е извънредна проверка за последващ контрол на дадено предписание на "Тити ойл" ЕООД, с. Мало Конаре за почистване на отводнителния канал пред рафинерията. При проверката на място се констатира, че предписанието е изпълнено.

**Почви –** презм. май е извършена 1 планова проверка и е взето участие в комплексна проверка на обект с КР за спазване изискванията и разпоредбите на Закона за почвите и Закона за опазване на земеделските земи.

Извършенa е планова проверка на склад за съхранение на негодни за употреба ПРЗ в гр. Белово. Констатира се, че складът е в добро техническо състояние, охраняем и с видеонаблюдение. Не се констатира разпрашаване или изтичане на ПРЗ извън територията му. В близост до него се усеща неприятна миризма. Препаратите за РЗ се съхраняват по начин, недопускащ замърсяване на компонентите на околната среда.

Експертът от направлението взе участие в комплексна проверка на оператор с КР - ,,Аргус“ ЕООД, гр. Пазарджик. Проверено е изпълнението на Условие 13 ,,Опазване на почвите и подземните води от замърсяване “. Констатира се изпълнение на условието от комплексното разрешително и изискванията и разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през м. май експертите и специалистите от направление БРЗТЗ извършиха 26 проверки в 26 обекта, в т.ч. 12 планови и 14 извънредни. В рамките на осъществения контрол няма дадени предписания и съставени АУАН.

Контролна дейност

През отчетния период са извършени две извънредни проверки по постъпило предложение за обявяване на нови пътеки за посетители в резерват „Купена“. Едната започва от връх Купена, преминава през м. Стенето и свършва в гр. Пещера, а другата започва от връх Купена и свършва при паркинга на пещера Снежанка. Предстои изготвяне на предложение до министъра на ОСВ за одобрението им.

При планови проверки в ЗМ „Петрово бърдо“ и ЗМ „Маришко подрумиче“ не са констатирани нарушения.

След постъпили ИП са извършени три извънредни проверки. Инвестиционните предложения са съгласувани.

При планова проверка на електрическа ограда, предоставена на пчелар от гр. Батак се констатира, че тя се използва по предназначение (за опазване на пчелина от набези на кафява мечка).

Проведен е мониторинг на растителния вид „маришко подрумиче“, съгласно утвърден график от министъра на ОСВ за изпълнение на мониторингови дейности от РИОСВ-Пазарджик през 2025 г. Събраната информация ще бъде изпратена към ИАОС за обобщаване на резултатите. Не са установени изменения и/или заплахи за популацията на ендемита.

След постъпило заявление от пчелар от гр. Ракитово за извършено нападение върху пчелин от кафява мечка, е взето участие в комисия, назначена от директора на РДГ-Пазарджик. На място се установи, че щетата от мечка е нанесена, но заради непредставени от пчеларя документ за собственост, регистрация в общинска администрация и др. се прецени, че не могат да бъдат предприети действия за кандидатстване пред МОСВ за изплащане на обезщетение, съгласно чл. 79, ал. 2 от Закона за лова и опазване на дивеча.

През отчетния период са извършени три пробонабирания от опитни полета, засяти с царевица, рапица и тютюн, чрез взимане на растителен материал от експерти на ИАОС и РИОСВ-Пазарджик. Пробите ще бъдат изследвани за наличие на генетичномодифицирани организми. Проверени са две лаборатории, които извършват дейности с генетичномодифицирани организми в контролирани условия. Не са констатирани нарушения.

През м. май в РИОСВ-Пазарджик постъпиха 11 сигнала на „зелен“ телефон:

* 8 сигнала бяха свързани със състоянието на екземпляри в безпомощно състояние от следните защитени видове: бял щъркел, малък кос, зеленика, обикновен мишелов. Птиците са изпратени за лечение и възстановяване в спасителен център заради наранявания и счупвания;
* 1 сигнал за екземпляр от защитен вид шипобедрена костенурка – освободена е в подходящ район;
* 2 сигнала за възрастен екземпляр на бял щъркел със счупен крак, кацнал в двора на училище. При проверките на място птицата не беше открита.

Превантивна дейност

През отчетния период е подготвена фотоизложба, с която ще бъде отбелязана 65-та годишнина от обявяването на резерват „Беглика“. Предстои заснемане на цветни фотографии, отпечатване и представяне пред обществеността.

През отчетния период е попълнена информация в Единната информационна система НАТУРА 2000 на издадени до момента административни актове, процедирани от РИОСВ-Пазарджик.

Във връзка с текущи процедури са изготвени: 78 писма по реда на чл. 2, ал. 2 от Наредбата за ОС, 2 решения по ОС, 9 вътрешни становища, 4 консултации на граждани, писма, справки и отговори до МОСВ.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, решени са проблеми, свързани със защитени видове в безпомощно състояние, събрана e информация за находище на защитен вид, осъществен е контрол върху работата на лица, занимаващи се с генетичномодифицирани организми, решени са проблеми на пчелари от областта, подпомогнато е вземането на решения от други органи, имащи значение за намаляване и отстраняване на въздействието върху биоразнообразието чрез участие в междуведом- ствени комисии и консултации.

През м. май експертите от направление „Управление на защитени зони“ взеха участие в информационна кампания, запознаха се със специфичните и подробни цели за опазване на защитена зона BG0000636 "Ниска Рила", изготвиха презентации за работа с ученици за Деня на Натура 2000, по темата на Световния ден на околната среда – 5 юни и със заинтересовани страни на тема „НАТУРА 2000“ – ползи за природата и хората в община Белово“. Бяха изпълнени и допълнителни задачи, подпомагащи контролната и превантивната дейност, възложени от директора на РИОСВ-Пазарджик.

**Отпадъци -** през м. май 2025 г. по ЗУО са извършени **57** проверки в **56** обекта, от които **35** са планови и **22** са извънредни. Дадени са **24** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

**Планови проверки:**

Извършени са планови проверки на рекултивирани депа за ТБО в общините: Септември, Пещера и Белово. Биологичната рекултивация е приключила. Следват следексплоатационни грижи, включващи поддръжка и наблюдение на параметрите на околната среда за спазване на изискванията и разпоредбите на чл. 44 от Наредба № 6 от 27 август 2013 г. Дадени са предписания за извършване на мониторинг съгласно разпоредбите на тази наредба. Предстои последващ контрол.

Извършени са планови проверки на общините: Стрелча, Сърница и Батак във връзка с чл. 19, ал. 3, т. 6, т. 7, т. 9 и т. 11 от ЗУО. При проверката на община Сърница не е представен актуален договор за събиране на опасни отпадъци. Дадено е предписание да се организира разделното събиране на опасните битови отпадъци извън обхвата на Наредбите по чл. 13, ал. 1 от ЗУО и предаването им за оползотворяване и обезвреждане, съгл. изискванията на чл. 19, ал. 3, т. 9 от ЗУО. Предстои последващ контрол.

Извършени са планови проверки на инсталации за третиране на неопасни отпадъци в с. Главиница, общ. Пазарджик, за предварително третиране на СБО и компостиране на биоразградими отпадъци в гр. Велинград и в с. Дъбравите, общ. Белово – изпълняват се условията, поставени в издадения РД за дейности по третиране на отпадъци. Дадено е предписание на оператора на площадката в с. Дъбравите, общ. Белово отчетните книги по отпадъци да се водят по електронен път в НИСО и отчетите за предходната година да се представят ежегодно до 31 март на текущата. При проверка на юридическо лице,със седалище и адрес на регистрация в гр. Пещера,което извършва транспортиране на отпадъци, предмет на трансграничен превоз (внос/износ), е констатиран същият пропуск и е дадено същото предписание.

По писмо на МОСВ за проверка на лица, които не са се издължили за 2024 г. към организацията за оползотворяване на отпадъци от опаковки, в която членуват, са извършени проверки в 8 фирми - 3 от тях нямат неизплатени задължения към организацията, фирма в гр. Пазарджик е с прекратена търговска дейност и е обявена в несъстоятелност, други 3 фирми не са извършвали дейност през 2024 г. /не са подали в срок нулеви справки за 2024 г. към организацията, в която членуват/, а друга не е подавала справки и не е заплащала възнаграждения към организацията, в която членува за 2024 г. Заплатена е продуктова такса опаковки към ПУДООС.

Извършени са планови проверки (3) на община Стрелча за организиране на почистването от отпадъци на участъци от ОПМ и РПМ, на речни легла и прилежащи територии в землището й. Дадени са 2 предписания на кмета на община Стрелча за почистване на установени замърсявания с отпадъци на терени на територията на общината и недопускане на повторно замърсяване. При проверки на РПМ, ОПМ, реки и прилежащите им територии в землището на община Сърница не са констатирани замърсявания с отпадъци и/или сметища. При проверка на ОПМ на територията на община Велинград и населените места е дадено предписание за почистване на замърсени с отпадъци терени в с. Пашови. При проверката на община Батак е констатирано замърсяване с отпадъци на общински имот. На кмета на общината е дадено предписание да предприеме мерки за почистване на констатираното замърсяване и недопускане на ново. Предстои последващ контрол.

Извършени са 5 планови проверки на дружества, притежаващи документ по чл. 35, ал. 1 от ЗУО - 1 за третиране на ОЧЦМ, ИУМПС, ИУЕЕО, НУБА и други опасни и неопасни отпадъци в гр. Пещера, 3 за третиране на ИУМПС в гр. Пазарджик, гр. Велинград и с. Юнаците, общ. Пазарджик, 1 за третиране на неопасни отпадъци в с. Главиница, общ. Пазарджик. Проверени са условията, поставени в документите по чл. 35, ал. 1 от ЗУО. Не са установени несъответствия с нормативната уредба по ЗУО. При проверката на дружеството в гр. Пазарджик не са представени документи, изискващи се по НИУМПС. Даденото предписание да се представят е изпълнено в срок.

Извършени са планови проверки на: площадка за третиране на опасни и неопасни отпадъци в с. Говедаре, общ. Пазарджик, на МЦ "Хигия" ООД и на цех за производство на мебели в гр. Велинград. При планов контрол на автосервиз в гр. Пещера и на дървопреработваща фирма в гр. Батак са дадени предписания за извършване на класификация на образуваните отпадъци, да се представи копие на договор за предаване на опасни отпадъци и за издаване на РД за извършване на дейности по събиране и транспортиране на отпадъци, съгласно ЗУО на дружеството в гр. Батак. Предстои последващ контрол.

**Извънредни проверки:**

Извършени са 5 извънредни проверки на община Пазарджик по 5 сигнала. При проверките на място се установи, че 4 от сигналите са основателни, а 1 е неоснователен. Констатирани са изхвърлени отпадъци в землищата на с. Алеко Константиново, с. Говедаре, с. Величково и с. Мало Конаре. На кмета на община Пазарджик са дадени 4 предписания за почистване на замърсените с отпадъци терени, за ликвидиране на образувано нерегламантирано сметище в землището на с. Говедаре и недопускане на нови замърсявания с отпадъци. Предстои последващ контрол.

Извършена е извънредна проверка на община Велинград по сигнал за замърсявания с отпадъци в кв. Чепино, м. Анезица. На кмета на община Велинград е дадено предписание за почистване на замърсените терени и недопускане на ново замърсяване. Предстои последващ контрол.

Извършена e съвместна извънредна проверка на опитна и производствена площадка за отглеждане на земеделски култури, стопанисвана от СПОСПЗ-Пазарджик с участието на инспектори от отдел РЗ при ОБДХ-Пазарджик. Дадено е предписание за извършване на класификация на образуваните от дейността на станцията отпадъци от негодни за употреба ПРЗ, полиетиленов мулч и маркучи от капково напояване. Предписанието е изпълнено.

Извършени са извънредни проверки на медико-диагностична лаборатория и автосервиз в гр. Пазарджик във връзка с преустановено образуване на отпадъци и класификация на 7 бр. работни листове. При проверките се установи, че фирмите са преустановили дейността си. На обектите няма налични отпадъци и липсват източници за образуване на отпадъци.

**Последващ контрол:**

Извършени са 6 проверки за последващ контрол на община Пазарджик във връзка с констатирани замърсявания с отпадъци по речни легла и прилежащи територии, на ОПМ и РПМ и на територията на частен имот. Предписанията са изпълнени – замърсяванията с отпадъци са почистени.

Извършени са проверки за последващ контрол на дадени предписания на кметовете на общините: Ракитово, Лесичово, Брацигово и Батак за почистване на констатирани замърсявания с отпадъци в землищата им. Дадените предписания са изпълнени. Констатирано е ново замърсяване в землището на гр. Батак, за което е дадено ново предписание за почистването му на кмета на общината. Предстои последващ контрол.

Извършени са 4 извънредни проверки за последващ контрол по изпълнение на дадени предписания за почистване на замърсени с отпадъци терени, находящи се на територията на гр. Септември и в землищата на гр. Ветрен, с. Семчиново и с. Варвара. Предписанията за почистване и допочистване на замърсени участъци в район север на гр. Септември не са изпълнени. Не са почистени и замърсяванията в землищата на гр. Ветрен, с. Семчиново и с. Варвара. Дадени са две нови предписания. Предстои последващ контрол и съставяне на АУАН по ЗУО.

**ОХВ и контрол на риска –** през м. май от експерта в направлението е извършена 1 планова съвместна проверка от комисията по чл. 157а, ал. 2 от ЗООС, взето е участие в 2 комплексни проверки на оператори без КР и в 1 проверка на оператор с КР.

Извършен е превантивен контрол по прилагане изискванията на глава седма, раздел I на ЗООС и ЗЗВВХВС във връзка с 3 процедури по глава шеста от ЗООС за инвестиционни предложения, планове и програми.

Създадена е организация за работа на междуведомствените комисии по 157а, ал. 2 от ЗООС за проверка на предприятие с висок рисков потенциал. Проведена е подготвителна среща с членовете на комисиите за определяне на целите и обхвата на проверката.

Планова съвместна проверка от комисията по чл. 157а, ал. 2 от ЗООС на ПСВРП – „Орика Мед България“ АД, гр. Панагюрище. Проверено е изпълнението на задълженията за предотвратяване на големи аварии с опасни вещества и ограничаване на последствията от тях. При проверката не са установени нарушения на приложимите изисквания по глава седма, раздел първи от ЗООС.

**КР и екологична отговорност –** през м. май e извършена една планова проверка на оператор с издадено КР - „Аргус-С“ ООД (КР № 455-Н1-И0-А1/2018 г.). В рамките на проверката не са констатирани несъответствия с условията на КР и с нормативната уредба по околна среда и на оператора не са дадени предписания.

Извършена е извънредна проверка на „Панагюрска медна компания“ АД, с. Цар Асен във връзка със започнало административно производство по налагане на ПАМ. Извършен е оглед на площадката и съоръженията с цел определяне на подходящи места за поставяне на оловни пломби с клещи на РИОСВ-Пазарджик.

Изготвени са: 23 становища по верификация на информацията в ГДОС за 2024 г., извършена е проверка на качеството и съдържанието на доклади за пренос на замърсители извън производствената площадка, съгласно Регламент 166 – 27 доклада са проверени и верифицирани в електронната система на ИАОС.

**Екологична отговорност –** през м. май експертът взе участие в комплексна проверка на оператор без КР, попадащ в приложното поле на ЗОПОЕЩ. За констатирано несъответствие е дадено предписание за изготвяне на собствена оценка на възможните случаи за непосредствена заплаха от екологични щети. Предстои последващ контрол.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ: въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

**ОВОС и ЕО –** през м. май от експертите на направление ОВОС и ЕО са извършени 2 планови проверки - участие в комплексна проверка на обект без КР и проверка по документи за изпълнение на поставени условия в 2 решения за преценяване на необходимостта от ОВОС. Установи се, че към момента поставените условия в решение № ПК-75-ПР/2017 г. за преценяване на необходимостта от извършване на ОВОС, издадено от директора на РИОСВ-Пазарджик са изпълнени и няма установено нарушение на екологичното законодателство, както и че не са започнали действия по откривно-подготвителните работи и експлоатацията на находище "Кайметлии" и поставените условия в решение № ПК-06-ПР/2021 г. за преценяване на необходимостта от извършване на ОВОС, издадено от директора на РИОСВ-Пазарджик, са за следващ етап от реализацията. В рамките на осъществения контрол няма дадени предписания и не са констатирани административни нарушения.

През м. май 2025 г. в РИОСВ-Пазарджик постъпиха 79 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 26 преписки за ИП и 17 преписки за планове и програми, съгласно Приложение 1 и 2 на ЗООС, 8 от които приключиха с краен акт. Издадени са: 1 решениe за преценяване на необходимостта от извършване на ОВОС с характер „да не се извършва ОВОС“, 5 решения за преценяване на необходимостта от извършване на ЕО, с характер „да не се извършва ЕО“, 1 решение за прекратяване на процедури по ОВОС и 1 решение за прекратяване на процедура по ЕО, 10 с указания за следващи действия за провеждане на процедури по реда на глава шеста от ЗООС, от които 5 за преценяване на необходимостта от извършване на ОВОС и 5 за преценяване на необходимостта от извършване на ЕО, 1 становище по задание за определяне обхвата и съдържанието на ДОВОС, 1 становище с отрицателна оценка на качеството на допълнен и преработен доклад за оценка въздействието върху околната среда (ДОВОС) на ИП „Добив и преработка на инертни материали от находище „Орешака“ в землището на с. Огняново, общ. Пазарджик, обл. Пазарджик, а 23 преписки, от които 17 във връзка с процедура по преценяване на ОВОС и 6 във връзка с процедура по ЕО, са още в срок за отговор.

Във връзка с провеждането на процедурите по ОВОС и ЕО са изпратени общо 62 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.). Обработена е допълнена информация от 3 общини във връзка с изискана справка от министъра на ОСВ относно издадени и влезли в сила заповеди за одобряване на подробни устройствени планове, разрешения за строеж, реализирани и въведени в експлоатация фотоволтаични паркове и ветрогенератори за периода 2007 г. - март 2025 г.

Във връзка с подобряване координацията между институциите е взето участие в заседание на ОбЕСУТ при Община Пазарджик.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. май са почистени замърсени с отпадъци терени в прилежащата територия на р. Стара река в землището на с. Исперихово, общ. Брацигово, замърсявания с отпадъци по речни легла и прилежащи територии, в честен имот, по ОПМ и РПМ на територията община Пазарджик, както и в землищата на общините: Ракитово, Лесичово, Брацигово и Батак.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. май са* *постановени*: 1 решение за преценяване на необходимостта от извършване на ОВОС с характер „да не се извършва ОВОС“, 5 решения за преценяване на необходимостта от извършване на ЕО, с характер „да не се извършва ЕО“, 1 решение за прекратяване на процедури по ОВОС и 1 решение за прекратяване на процедура по ЕО и 2 решения по ОС. .

*За периода са издадени:* 4 разрешения за извършване на дейности по третиране на отпадъци на основание чл. 73, ал. 4 от ЗУО, 1 решение за прекратяване на действие на разрешение за дейности по отпадъците на основание чл. 72, ал. 3, т. 2 от ЗУО, 3 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 1 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 РД за извършване на дейности по третиране на отпадъци на основание чл. 79, ал. 1 от ЗУО, 1 решение за отказ от изменение на РД за дейности по транспортиране на отпадъци на основание чл. 78, ал. 12, т. 2 от ЗУО, 4 бр. становища за класификация на отпадъците за върнати 8 бр. работни листове, 18 бр. утвърдени работени листове, 7 бр. преустановени работни листове.

**Обществеността –** през м. май РИОСВ-Пазарджик отговори на заявление за достъп до обществена информация на физическо лице, което получи пълен достъп до исканата информация. На сайта са публикувани две нови прессъобщения.

РИОСВ-Пазарджик беше гост на фестивал на науката в СУ “Александър Иванов - Чапай“ в гр. Белово. Експерт на РИОСВ изнесе презентация за разпространението, природозащитния статус и заплахите за опазване на локалния ендемит „Маришко подрумиче“, който се среща единствено в света в землището на община Белово, по повод 21 май – Европейски ден на Натура 2000.

**КОСТАДИН ГЕШЕВ**

*Директор РИОСВ-Пазарджик*